Olav Thorsen

Olav Thorsen (født 1949 i Stavanger) er en norsk allmennlege, spesialist i allmennmedisin.

Han var elev ved Kongsgård skole i StavangerStavanger Aftenblad: "Hjem fra Frankrike med examen artium", 03. august 1970 s.13. i ett år før han dro til Frankrike. Thorsen tok Examen artium ved Lycée Corneille i Rouen i 1970 og studerte medisin i Bergen fra 1970 til 1976. Han arbeidet i to år som lege i Hammerfest.  Siden 1980 har han vært fastlege i Stavanger, i tillegg deltidsstillinger som overlege i Stavanger kommune, koordinator for PKO (praksiskonsulentordningen) på Stavanger universitetssjukehusPraksiskoordinator ved SUS og fylkesveileder for turnuslegene i Rogaland ved Fylkeslegens kontor. Han har også undervist på Universitetet i Stavanger som førsteamanuensis. Han ble pensjonist høsten 2020.  

Thorsen har vært leder i Nord Jæren Sportsdanseklubb og Vest Norsk Dansekrets. Han har også vært leder i Norsk selskap for allmennmedisin og Turnusrådet i Legeforeningen. Olav Thorsen har publisert flere artikler om pasienttilfredshet og vært medforfatter i bøker om helseopplysning, Norsk lærebok i allmennmedisin og Norsk elektronisk legehåndbok (NEL).

I 2013 fikk han Løvetannprisen som utdeles til en norsk allmennlege av Norsk forening for allmennmedisin en gang årlig.Olav Thorsen - et forbilde i allmennpraksis. Dagens Medisin 07.11.2013, side 58

I 2017 tok han doktorgraden (ph.d.) med tittelen General practitioners’ referrals to specialist health services. Exploring elements and factors in the referral process having an impact om patients’ access to specialty care.

I 2022 var han leder for Nordisk kongress i allmennmedisin i Stavanger. 

Han var gift med psykiater Gerd-Ragna Bloch Thorsen fra 1971 til 2006.Stavanger Aftenblad: "NAVN OG NYTT", 23. juli 1971  s.4. Etter at Gerd-Ragna Bloch døde i 2006 giftet han seg i 2011 med lege Liv Løland. 

 Bibliografi 
 Forfriskningsboka - helseopplysning i allmennpraksis (TANO 1990)
 Risiko og motivasjon (TANO 1994)
 Vær så god neste! (Hertervig forlag 2005)
 Veileder for turnus i kommunehelsetjenesten (Legeforeningen 2003)

 Referanser 

 Eksterne lenker 
 Olav Thorsen hos UiB
 Tidskrift for Den norske legeforening: «Vil trygge læretiden for nybakte leger»
 Bør allmennpraktikeren ha ansvaret for det forebyggende helsearbeid for barn?
 Vestnorsk dansekrets

Kategori:Norske leger
Kategori:Norske forfattere
Kategori:Personer fra Stavanger kommune
Kategori:Fødselsdato ikke oppgitt